મુંબઈ, તા. 22 : સોનાના ભાવ નરમ પડયા હતા. દિવસભર વધઘટ મોટી રહી હતી, પણ મોડી સાંજે ઢીલાશ હતી. ન્યૂ યોર્કમાં સોનું 12.24 ડૉલર સુધી ઘટયું હતું. વધીને ગયા અઠવાડિયામાં 1233 ડૉલર હતા. યુરોપિયન શૅરોમાં તેજી આવવાને લીધે એશિયાઇ બજારોમાં પણ સુધારો હતો. પરિણામે સોનામાં વેચવાલી હતી. મૂડિઝે ઇટાલીનું સોવેરીન રેટિંગ જાળવી રાખ્યું છે એટલે સુધારો હતો. ચીને અર્થતંત્રને સ્થિર રાખવા માટે ઉદ્દીપક પેકેજ આપવાની જાહેરાત કરી છે. એ કારણે પણ સોનામાં થોડી નરમાઇ હતી. ચલણ બજારમાં ડૉલરની કિંમત નરમ પડી હતી એટલે સોનું ખાસ તૂટી શક્યું ન હતું.